CELEX: 62012TN0169
Language: bg
Date: 2012-04-10 00:00:00
Title: Дело T-169/12: Жалба, подадена на 10 април 2012 г. — CHEMK и KF/Съвет

9.6.2012   
            
            
               BG
            
            
               Официален вестник на Европейския съюз
            
            
               C 165/34
            
         Жалба, подадена на 10 април 2012 г. — CHEMK и KF/Съвет
   (Дело T-169/12)
   2012/C 165/56
   Език на производството: английски
   
      Страни
   
   
      Жалбоподатели: Chelyabinsk electrometallurgical integrated plant OAO (CHEMK) (Chelyabinsk, Русия); и Kuzneckie ferrosplavy OAO (KF) (Novokuznetsk, Русия) (представител: B. Evtimov, lawyer)
   
      Ответник: Съвет на Европейския съюз
   
      Искания на жалбоподателите
   
   
               —
            
            
               да се отмени Регламент за изпълнение (ЕС) № 60/2012 на Съвета от 16 януари 2012 година за прекратяване на частичното междинно преразглеждане съгласно член 11, параграф 3 от Регламент (ЕО) № 1225/2009 на антидъмпинговите мерки, приложими по отношение на вноса на феросилиций с произход, inter alia, от Русия (ОВ L 22, стр. 1), доколкото засяга жалбоподателите; и
            
         
               —
            
            
               да се осъди ответникът да заплати съдебните разноски по настоящото производство.
            
         
      Правни основания и основни доводи
   
   В подкрепа на жалбата си, жалбоподателите излагат три правни основания.
   
               1.
            
            
               Първото правно основание е изведено от
               
                           —
                        
                        
                           обстоятелството, че институциите са нарушили член 11, параграф 9 във връзка с член 2, параграф 12 от „Основния регламент“ (1) като не са определили размера на дъмпинговия марж на жалбоподателите. Освен това, или при условията на евентуалност, институциите са допуснали грешка при прилагането на правото и са превишили пределите на правото си на преценка в рамките на компетентността си да извършват прогнозна оценка по силата на член 11, параграф 3 като са позволили изводите за трайна промяна на обстоятелствата да се отнесат към изводите за дъмпинга, опорочавайки изводите относно промяната на дъмпинговия марж при междинното преразглеждане и разширявайки обхвата на анализа за продължаването на дъмпинга, по такъв начин, че да се покрият/опорочат изводите относно дъмпинговия марж. Накрая институциите са нарушили правото на защита на жалбоподателите в областта на дъмпинга, тъй като не им са съобщили окончателното си изчисление за дъмпинга.
                        
                     
         
               2.
            
            
               Второто правно основание е изведено от
               
                           —
                        
                        
                           обстоятелството, че институциите са допуснали явна грешка в преценката като са приели, че трябва да се направи корекция за разходите за продажба, административните разноски и другите общи разходи и печалбата на RFAI по отношение на вносната цена на жалбоподателите, и като са приели във връзка с това, че жалбоподателите и RFAI не представляват единен стопански субект.
                        
                     
         
               3.
            
            
               Третото правно основание е изведено от
               
                           —
                        
                        
                           обстоятелството, че институциите са нарушили член 11, параграф 3, трета алинея и/или са допуснали явни грешки в преценката като са приели, че не е налице трайна промяна на обстоятелствата що се отнася до намаляването на дъмпинговия марж на жалбоподателите.
                        
                     
         
      (1)  Регламент (ЕО) № 1225/2009 на Съвета от 30 ноември 2009 година за защита срещу дъмпингов внос от страни, които не са членки на Европейската общност („Основния регламент“) (ОВ L 343, стр. 51).